Ivar Laide
Ivar Laide (kuni 1937 Ivar Landsmann; 14. veebruar 1931 Tallinn – 3. mai 1987 Tallinn) oli eesti laulja (tenor). Ta oli aastatel 1955–1987 Riikliku Akadeemilise Meeskoori laulja ja solist. Aastatel 1979–1987 laulis meeskvartetis RAM-3. Ta oli tuntud kui Gustav Ernesaksa meeskoorilaulu "Kutse" soolopartii esitaja. Väidetavalt ei tundnud Laide nooti ega helistikke, vaid laulis kuulmise ja mälu järgi.Maetud Tallinna Metsakalmistule, teatrirahva kvartalisse.